Koagulacijski faktor VII
Koagulacijski faktor VII (EC 3.4.21.21, ranije poznat kao prokonvertin) jedan je od proteina koji uzrokuje zgrušavanje krvi u kaskadi zgrušavanja, a kod ljudi je kodiran genom F7, sa hromosoma 13. To je enzim klase serin-proteaza. Jednom kada se veže za tkivni faktor koji se oslobađa iz oštećenih tkiva, pretvara se u faktor VIIa (ili faktor zgrušavanja krvi VIIa, aktivirani faktor zgrušavanja krvi VII), koji zauzvrat aktivira faktor IX i faktor X. Korištenje genetičke rekombinacije rekombinantnog faktora VIIa (eptakog alfa) (trgovački nazivi uključuju NovoSeven) je odobrila FDA za kontrolu krvarenja kod hemofilija. Ponekad se neovlašteno koristi u teškim nekontroliranim krvarenjima, iako postoje sigurnosni problemi. Biosličnosni oblik rekombinantnog aktiviranog faktora VII (AryoSeven) je takođe dostupan, ali nema značajnu ulogu na tržištu. U aprilu 2020. godine, američka FDA je odobrila novi rFVIIa proizvod, eptakog beta (SEVENFACT), prvi zaobilazeći agens (BPA) odobren u više od 2 decenije. Kao proizvod rFVIIa, eptakog beta djeluje u kompleksu sa tkivnim faktorom kako bi aktivirao faktor X do Xa, čime zaobilazi FVIII i FIX. Aktivacija faktora X u Xa pokreće zajednički put kaskade koagulacije, što dovodi do stvaranja ugruška na mjestu krvarenja. Aktivirani FVII vezuje se za endotelni protein C receptor (EPCR), što pojačava hemostazu . Jedna studija je pokazala da se eptakog beta veže za EPCR sa 25% do 30% većim afinitetom od eptakog alfa, istiskujući protein C sa EPCR vezivnih mjesta i smanjujući aktivaciju proteina, što doprinosi njegovom hemostatskom učinku.